CELEX: 62007TJ0168
Közösségi védjegy
Felszólalási eljárás
A PTR PROFESSIONAL TENNIS REGISTRY közösségi ábrás védjegy bejelentése
Az RPT Registro Profesional de Tenis, S.L. korábbi nemzeti és közösségi ábrás védjegy és az RPT European Registry of Professional Tennis korábbi nemzeti ábrás védjegy
Viszonylagos kizáró ok
Összetéveszthetőség hiánya
A 40/94/EK rendelet 8. cikke (1) bekezdésének b) pontja

Az OHIM első fellebbezési tanácsa által 2007. február 28‑án a Registro Profesional de Tenis, SL és a Professional Tennis Registry,
Inc. közötti felszólalási eljárás ügyében hozott, helyesbített határozattal (R 1050/2005‑1. sz. ügy) szemben benyújtott kereset.
Az ügy adatai
A közösségi védjegy bejelentője:
Professional Tennis Registry, Inc.
Az érintett közösségi védjegy:
A „PTR PROFESSIONAL TENNIS REGISTRY” ábrás védjegy a 16., 25. és 41. osztályba tartozó áruk és szolgáltatások vonatkozásában
(2826709. sz. védjegybejelentés).
A felszólalási eljárásban hivatkozott védjegy vagy megjelölés jogosultja:
Registro Profesional de Tenis, SL
A hivatkozott védjegy vagy megjelölés:
Az „RPT Registro Profesional de Tenis, S.L” és az „RPT European Registry of Professional Tennis” nemzeti ábrás védjegyek a
41. osztályba tartozó áruk vonatkozásában.
A felszólalási osztály határozata:
A felszólalási osztály a felszólalást elutasította.
A fellebbezési tanács határozata:
A fellebbezési tanács a fellebbezési osztály határozatát részlegesen hatályon kívül helyezte, és a védjegybejelentést a 16.
és 41. osztályba sorolt áruk vonatkozásában elutasította.
Rendelkező rész
1)
Az Elsőfokú Bíróság hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM)
első fellebbezési tanácsának (az R 1050/2005‑1. sz. ügyben hozott) 2007. február 28‑i helyesbített határozatát.
2)
Az OHIM viseli saját költségeit, valamint köteles viselni a Professional Tennis Registry, Inc. részéről felmerült költségeket.
3)
A Registro Profesional de Tenis, SL maga viseli saját költségeit.